Tangkub-angkub

Coccinellidae (//ˌkɒksɪˈnɛlɪdiː/]) , nopo nga paganakan sungot tokoro ii oliwas o kinarayadan. Koinsoruan ointutunan sabaagi ladybugs id Amerika koibutan om ladybirds id United Kingdom; hogot "lady" sumuku kumaa di Sangti Maria. Momoguno puru entomologi do istila sungot ladybird toi ko' sungot lady montok mongilag koborulangan miampai wongking kopio. Lobi mantad 6,000 spesies nointutunan haro sasadan global om nokokito id mogisuusuai kawo tionon. Sungot diti nopo nga kibontuk alandui miampai likud di simpudu om boogian siriba di alampai. Ogumu spesies kiwotik om kirinda aposematik (pogoduhan) ii atalang, miagal ko aragang miampai worok toitom, ii manahak pogoduhan kumaa pamangsa do aralaat roso diolo.

Tangkub-angkub nopo nga iso kawo posisang i okoro om koubasanan nopo nga kiwarana aragang, urin toi osilou om kiworok do oitom i kiginayo 0.8 gisom 18 mm (0.03 gisom 0.71 in). Tangkub-angkub diti nopo nga poinsuang id tinimungan Coccinellidae i okito id posorili pomogunan miampai lobi mantad ko 5000 spesies. Kiguno o tangkub-angkub tu kaanu mangakan sogongi momuraag asil pomutanaman miagal ko kutu roun. thumb|Coccinella transversalis

 Etimologi 

Ngaran Coccinellidae, ii winonsoi di Pierre André Latreille ontok 1807, nopo nga mantad boros latin  coccineus ii kirati do 'scarlet'. Ngaran toomod id Boros Inggeris , ladybird, nintodonon mantad Britain hinombo oilaan sabaagi "tombolog Tondu Dahai".  Maria (Tondu Dahai) nopo nga insaru do sorohon mamakai do jubah aragang id seni pogulu, om turu worok id spesies Coccinella septempunctata (ii andang id Eropah) nopo nga noboros do mobi turu kotoodon om turu katangaban dau.  Id Amerika Syarikat, ngaran dii nopo nga nointutunan do tulun ginumuan om pinosudong kumaa ladybug. Puru entomologi asanangan momoguno do istila  ladybird toi ko' rangui tondu montok mongilag koborulangan miampai wongking kopio.  Ngaran id piipiro pogun suai nga kopiagal; sabaagi poomitanan id Jerman, songongi diti ointutunan sabaagi  kirati do  toi ko' .

 Kotolinahasan 
Ginayo do tangkab-angkab nopo nga id tinimungan 0.8 gisom 18 mm (0.03 - 0.7 in). Tondu sinukadan koinsoruan agayo tokuri mantad kusai. Ngai-ngai nopo nga kibontuk alandui miampai likud di simpudu om boogian siriba di alampai. Mato do tangkab-angkab nopo nga agayo om susungu' di oniba miampai segmen mantad turu gisom hopod om iso segmen. Mandibel (hakang) ii agaras koinsoruan haro piipiro tokin nipon ii mihapak. Boogian protoraks (boogian toguang toraks) tangkab-angkab nopo nga alaab om cembung, om kaanu monompon boogian tohuri do tulu. Sabaagi do songongi, haro sontokin talad id toguang ii kumodou om amu mionsit, ointutunan sabaagi elytra, ii kotokop do boogian tohuri talad ii lobi oropupuh soira do amu tumulud. Gakod diolo nopo nga oniba, miampai formula tarsal 4-4-4 (nga kokitanan miagal 3-3-3 tu segmen kotolu monikid tarsus nopo nga okoro toi ko' kumuri). Boogian tompok gakod (tarsus) haro duo karam id tompok.

Sabaagi nosukadan, songiongi diti misuai mantad koompinayan tosomok diolo miampai kouyuuyuo morfologi diti :

 Limo tokin do spirakel (luang pomuhabaan) id abdomen
 Tentorium (ponokodung suang id suang do tulu) miampai rapang ii mitongkiad id boogian gulu om aiso susuyon 
 Aiso rulud popitongkiad do frons om clypeus (aiso tinombir frontoklipesal)
 Palpus maksila miampai tompok ii okon ko bontuk dalat
 Galea om lacinia (lobus id tompok do kakamot kabang) ii nasapad. 
 Boogian molar (alampai) id mandibel ii lobi okoro
 Bongou coxal (luang kionoiyonon do gakod mioput do toraks) ii poingngukab mantad dohuri id boogian toguang toraks om mantad toguang id boogian tanga toraks. 
 Epimeron (plat pisuk) id metatoraks miampai  siring ii miunung. 
 Rulud-rulud id sternum abdomen koduo
 Genitalia kusai ii kibontuk tiub, miagal sifon

 Sukuon